AIŠKINAMASIS RAŠTAS

Dėl Molėtų rajono savivaldybės tarybos 2018 m. rugpjūčio 30 d. sprendimo Nr. B1-228 „Dėl kitos paskirties žemės sklypų priėmimo Molėtų rajono savivaldybės nuosavybėn“ pakeitimo

**1. Parengto tarybos sprendimo projekto tikslai ir uždaviniai**

2018 m. spalio 5 d. vyko uždarosios akcinės bendrovės „Juodeliai“ (toliau – Bendrovė) atstovų ir Molėtų rajono savivaldybės atstovų susitikimas dėl planuojamų investicijų į Videniškių k. infrastruktūrą. Susitikimo metu buvo sutarta dėl Savivaldybės įsipareigojimų termino pakeitimo (iš 2019 m. III ketvirčio į 2020 m. gruodžio 31 d.) žemės sklypų dovanojimo sutartyje (toliau – sutartis) ir naujos sąlygos įrašymo, jeigu Savivaldybė neįvykdytų prisiimtų įsipareigojimų. Bendrovė 2018 m. spalio 8 d. raštu Nr. 1489 „Dėl Molėtų rajono savivaldybės tarybos sprendimo Nr. B1-228“ kreipėsi į Molėtų rajono savivaldybės merą dėl sutarties sąlygų pakeitimo (pridedama).

Parengtas sprendimo projektas pakeisti Molėtų rajono savivaldybės tarybos 2018 m. rugpjūčio 30 d. sprendimą Nr. B1-228 „Dėl kitos paskirties žemės sklypų priėmimo Molėtų rajono savivaldybės nuosavybėn“ ir nurodyti, kad Savivaldybė įsipareigoja numatytus darbus atlikti iki 2020 m. gruodžio 31 d., ir nurodyti sąlygą, kad neįvykdžius numatytų darbų iki 2020 m. gruodžio 31 d., uždaroji akcinė bendrovė „Juodeliai“ turės teisę pareikalauti, kad dovanojimo nuosavybės teise Savivaldybei sutartis būtų panaikinta/netektų galios ir žemės sklypai būtų grąžinti bendrovės nuosavybėn.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – tikslinama dovanojimo sutartis pagal abiejų šalių susitarimą.

Neigiamų pasekmių nenumatoma.

**4. Priemonės sprendimui įgyvendinti**

Pateikti Molėtų rajono savivaldybės tarybos sprendimą Bendrovei ir notarui.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono meras.